এ হক ও চিরন্তন পথের অনুসারীদেরকে সে পথ ও মতের ওপর সামগ্রিকভাবে প্রতিষ্ঠিত থাকতে হবে। এ পথে চলতে গিয়ে পৃথিবীর সকল মানুষ বিরোধিতা করে, বাধা দেয় তাতে ও পথ চলা বন্ধ হবে? না মোটেও না। এতে যারা বিরোধিতা করে বা যারা না বুঝে ঝামেলা পাকায় তারা সত্যপন্থীদের জীবনাচরণের মধ্যেই অনেক উত্তর খুঁজে পাবে। তারপরও যদি তারা নিবৃত্ত না হয় তা হলে কি হাল ছাড়ার উপায় আছে? অস্বীকারকারীদের আচরণ এমনই হয়ে থাকে। কুরআনে তার উদাহরণস্বরূপ বলা হয়েছে, “কাফেররা বলে এ কুরআন তোমরা কিছুতেই শুনবে না। যখন তা শুনানো হয় তখন গণ্ডগোল করবে। এভাবে হয়ত তোমরা বিজয়ী হবে।” (সূরা হা-মীম সিজদাহ : ২৭)